Úradný vestník L 203 , 28/07/2001 S. 0018 - 0019



Rozhodnutie Rady z 23. júla 2001 ktorým sa mení a dopĺňa rozhodnutie Komisie 2000/532/ES, pokiaľ ide o zoznam odpadov (2001/573/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na smernicu Rady 91/689/EHS z 12. decembra 1991 o nebezpečných odpadoch [1], najmä na jej článok 1 ods. 4, so zreteľom na návrh Komisie, keďže: (1) Zoznam odpadov spoločenstva bol zavedený rozhodnutím Komisie 2000/532/ES z 3. mája 2000 nahradzujúcim rozhodnutie 94/3/ES, ktorým sa vydáva zoznam odpadov podľa článku 1 písm. a) smernice Rady 75/442/EHS o odpadoch, a rozhodnutie Rady 94/904/ES, ktorým sa vydáva zoznam nebezpečných odpadov podľa článku 1 ods. 4 smernice Rady 91/689/EHS o nebezpečných odpadoch [2]. (2) Článok 1 ods. 4 smernice 91/689/EHS vyžaduje, aby členské štáty oznámili Komisii odpady, ktoré nie sú zaradené v zozname nebezpečných odpadov a ktoré oni považujú za odpad vykazujúci jednu alebo niekoľko z vlastností, ktoré sú uvedené v prílohe III uvedenej smernice. Niekoľko členských štátov oznámilo odpady obsahujúce chlórsilány, odpady obsahujúce silikóny a stavebné materiály obsahujúce azbest a požadovali, aby bol v tomto zmysle upravený zoznam nebezpečných odpadov. (3) Je potrebné výslovne uviesť, aby bolo jasné, že za odpad iný ako nebezpečný sa môžu považovať výhradne zmesi tukov a olejov z odlučovania oleja z vody, ktoré obsahujú len jedlé oleje a tuky. (4) V tomto zmysle je potrebné zmeniť a doplniť rozhodnutie 2000/532/ES. (5) Opatrenia ustanovené v tomto rozhodnutí nie sú v súlade so stanoviskom prijatým výborom, ktorý bol zriadený podľa článku 18 smernice 75/442/EHS z 15. júla 1975 o odpadoch [3]. Preto podľa štvrtého odseku článku 18 smernice 75/442/EHS ich musí prijať Rada, PRIJALA TOTO ROZHODNUTIE: Článok 1 Príloha rozhodnutia 2000/532/ES sa mení a dopĺňa v súlade s prílohou tohto rozhodnutia. Článok 2 Toto rozhodnutie sa bude uplatňovať od 1. januára 2002. Článok 3 Toto rozhodnutie je adresované členským štátom. V Bruseli 23. júla 2001 Za Radu predseda A. Neyts-uyttebroeck [1] Ú. v. ES L 377, 31.12.1991, s. 20. Smernica naposledy zmenená a doplnená smernicou 94/31/ES (Ú. v. ES L 168, 2.7.1994, s. 28). [2] Ú. v. ES L 226, 6.9.2000, s. 3. Smernica naposledy zmenená a doplnená smernicou 2001/119/ES (Ú. v. ES L 47, 16.2.2001, s. 32). [3] Ú. v. ES L 194, 25.7.1975, s. 39. Smernica naposledy zmenená a doplnená rozhodnutím Komisie 96/350/ES (Ú. v. ES L 135, 6.6.1996, s. 32). -------------------------------------------------- PRÍLOHA 1.2.3.4. Príloha rozhodnutia 2000/532/ES sa mení a dopĺňa takto: položka číslo 06 08 02 s názvom "odpady obsahujúce chlórsilány" sa nahrádza týmto textom: "06 08 02* | odpady obsahujúce nebezpečné silikóny" | položka číslo 07 02 16 s názvom "odpady obsahujúce silikóny" sa nahrádza týmto textom: "07 02 16* | odpady obsahujúce nebezpečné silikóny | 07 02 17 | odpady obsahujúce silikóny iné ako uvedené v 07 02 16" | položka číslo 17 06 05 s názvom "stavebné materiály obsahujúce azbest" sa nahrádza týmto textom: "17 06 05* | stavebné materiály obsahujúce azbest | Položka číslo 19 08 09* s názvom "zmesi tukov a olejov z odlučovačov oleja z vody obsahujúce jedlé oleje a tuky" sa nahrádza týmto textom: "19 08 09 | zmesi tukov a olejov z odlučovania oleja z vody obsahujúce len jedlé oleje a tuky." | --------------------------------------------------